2021. gada 6. maijā Noteikumi Nr. 278

Rīgā (prot. Nr. 39 1. §)

**Grozījumi** **Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1daļu, 19.1pantu,

30. panta trešo daļu, 31. panta piekto daļu,

39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14., 15., 16., 17., 18. un 21. punktu,

6.1panta otro daļu, 6.3panta otro daļu, 6.4 panta otro daļu,

6.7 panta pirmo, otro un trešo daļu un 10.4 panta trešo daļu

un Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A., 76A., 82A., 83A. nr.) šādus grozījumus:

1. Izteikt 20. punktu šādā redakcijā:

"20. Sabiedriskās ēdināšanas vietās atļauts ēdienu izsniegt tikai līdzņemšanai, izņemot šo noteikumu 20.1 punktā minētos sabiedriskās ēdināšanas pakalpojumu sniedzējus, kā arī ražošanas uzņēmumus, kur tas nav iespējams, ievērojot nosacījumu, ka attiecīgā ēdināšanas vieta nav publiski pieejama un ir nodrošināts, ka personu grupu plūsmas, kurām nav ikdienas saskares, fiziski nepārklājas, ēdināšanas laikā pie viena galdiņa atrodas tikai viena persona un starp galdiņiem ir divu metru distance."

2. Izteikt 20.11. un 20.12. apakšpunktu šādā redakcijā:

"20.11. pie viena galdiņa atrodas ne vairāk kā četras pilngadīgas personas, neskaitot nepilngadīgus bērnus (taču ne vairāk kā 10 personas kopā), ne vairāk kā no divām mājsaimniecībām;

20.12. tiek nodrošināts vismaz divu metru attālums starp pie dažādiem galdiņiem sēdošajām personām, ja starp galdiņiem nav izveidota norobežojoša siena;".

3. Aizstāt 20.1 5. apakšpunktā skaitli "22.00." ar skaitli "21.00.".

4. Papildināt 20.17. apakšpunktu aiz vārdiem "atbildīgās personas kontaktinformācija" ar vārdiem "un pašvaldības policijas kontaktinformācija".

5. Papildināt noteikumus ar 20.18. apakšpunktu šādā redakcijā:

"20.18. uzturoties sabiedriskās ēdināšanas pakalpojuma sniegšanas vietā, darbinieki un apmeklētāji lieto mutes un deguna aizsegus, izņemot laiku, kad apmeklētāji sēž pie galda."

6. Svītrot 90. punktā skaitli "20.1".

Ministru prezidents A. K. Kariņš

Ekonomikas ministrs J. Vitenbergs